Odense Adresse-Contoirs Efterretninger, 1846-03-06
Svendborg Amtsraads Forhandlinger 1846. Ne 3. Følgeblad til Fyens Stiftstidende. Aar 1846 den 29 October blev afholdt et Møde af Amtsraadet paa Nyborg Raadhuus, hvor samtlige Medlemmer vare tilstede, undtagen Proprietair Dons og Kammerherre, Baron Holsten Lehn, som havde anmeldt Forfald. Amtmanden fremlagde: 1. Nyborg Amtstues Extract over Jndtægter og Udgifter ved Amtsfattigkassen i Juli Qvartal, med bemærkning, at have føiet Foranstaltning til at 300 Rbd. af Beholdningen 620 Rbd. 34 s. ere opbudne til Udlaan senest i December Termin. 2. Amtstuens Extract over Jndtægter og Udgifter ved Amtsrepartitionsfondet i Juli Qvartal, hvorefter Beholdningen udgjør 11,691 Rbd. 53 s., hvilket Beløb behøves til de forefaldende Udgifter. 3. En Skrivelse fra Decisoratet i det Kongelige Danske Cancellie, hvorved meldes, at de af vedkommende Revisorer udfærdigede Udsættelser i Amtsfattigkasse-Regnskabet for 1845. er Amtstuen tilsendt, og at Regnskabet derhos er qvitteret, imod at Udsættelserne berigtigede fremlægges ved næste Regnskab. 4. En Skrivelse fra det Kongelige Rentekammer af 10 October d. A., hvori meldes, at Collegiet, efterat Sagen angaaende den ved Ringe Kro opførte ny Vognlade, har været undersøgt af den derigerende Stabsofficeer for Jngenieur corpsets Veitjeneste, Major Schlegel, ved Eftersyn paa Stedet, ikke finder Anledning til, efter de oplyste Omstændigheder om de locale Forholde, at foretage nogensomhelst Forandring ved den opførte Vognlade eller Veien udenfor samme. Denne Skrivelse blev ifølge Amtsraadets Ønske sat i Circulation blandt Medlemmerne til Eftersyn, tilligemed den tidligere Skrivelse fra Rentekammeret i denne Anledning, (J et senere No. vil Amtsraadets Medlemmer tillade dem at fremkomme med nøiagtige og fuldstændige Oplysninger til denne Sag.) Dernæst blev foretaget: 1. Et Andragende fra Beboerne paa Allerup Mark i Sønderbroby Sogn om at en Vei over Søboe Løkker i Jordløse Sogn maatte istandsættes som offentlig Bivei, hvorover Herredsfogdens og Jordløse Sogneforstanderskabs Erklæringer er indhentet. Amtsraadet fandt efter de oplyste Omstændigheder ikke at kunne paalægge Jordløse Sogn at optage denne Vei til Vedligeholdelse som offentlig Bivei. Forsaavidt der iøvrigt er Spørgsmaal om Vedkommendes Ret til at passere Veien, og af hvem den bør vedligeholdes, da vil Spørgsmaalet henhøre til Afgjørelse ved Domstolene. 2. Et Andragende fra Vantinge og Heden Sogneforstanderskab om at den specielle Skolekasse maatte inddrages under det almindelige Skoleregnskab, imod at Districtet tilbørligen sørger for Anskaffelsen af de Skolefornødenheder, hvortil Udgifterne skulle bestrides af bemeldte Kasse. Da Kassen har en Beholdning af circa 89 Rbd. fandtes Anledning til over Andragendet at indhente Provst Lassens Erklæring, 3. Et Forslag fra Skrøbeløv Sogneforstanderskab til Regulativ for de offentlige Biveie for de næste 3 Aar. Denne Sags Afgjørelse blev udsat til næste Møde, da Procurator Boesgaard paa Langeland, som ved Sagens Circulation ikke var tilstede som fraværende ved Stænderne, ei havde gjort sig bekjendt med Forholdene og begjærte denne Udsættelse, hvilken man troede at burde indrømme, og blev Sagen ham derfor overleveret. 4. Et Andragende, hvori Sognepræsten i Steenstrup paa Sogneforstanderskabets Vegne anholder om Understøttelse af Amtsfattigkassen til Hørsvinger Knud Nielsens Kone i Bobjerg Fattighuus, paa Grund af hendes epileptiske Tilstand, der kræver stadigt Tilsyn og sætter hende og Manden ud af Stand til at ernære sig og Børn.